ilustraĵo por *A Legend of Camelot*; primokatas iomete la stilo de la Antaŭ-Rafaelida Frataro ...
**George Louis Palmella Busson du MAURIER** (naskiĝinta la 6-an de marto 1834 en Parizo, mortinta la 8-an de oktobro 1896 en Londono) estis brita verkisto kaj desegnisto.

Vivo
----

George du Maurier pasigis la junulajn jarojn en la tiam ankoraŭ memstara antaŭpariza vilaĝo Passy. Siajn tiamajn impresojn li surpaperigis en la unua verko *Peter Ibbetson*. Dume la samnoma ĉefrolulo kreskas ĉe De-la-Pompe-strato la aŭtoro mem vivis inter 1842 kaj 1847 en angula domo kun enirejo ĉe De-Passy-strato kaj pluraj fenestroj samdirekten spektantaj.

Unue li studis en Parizo artojn antaŭ iro Antverpenon kie li blindiĝis je la maldekstra okulo. En Düsseldorf li ekkontaktis okuliston, vizitis la amikon kaj pentriston Thomas Armstrong kaj renkontis la estontan edzinon, Emma Wightwick. Ties familion li akompanis al Londono kie okazis ankaŭ la nuptaj ceremonioj en la 1863-a jaro. En 1865 li eklaboris por la satira magazino "Punch" por kiu li po du karikaturojn elfaris por semajno.

Pro plia malboniĝo de la vidkapablo li devis ĉesigi la kunlaboradon en 1891 kaj verkis tri romanojn el kiuj la lasta nur malantaŭmorte aperis. La dua romano *Trilby* traktas la historion de la juna manekeno Trilby O’Ferrall, kiu per la sakro de la malica muzikgeniulo Svengali iĝis divao. Sekve por ŝi nomiĝis sapoj, kantoj, dancoj, dentopastoj kaj eĉ urbo en Usono. Tiu ĉi verko inspiris Gaston Leroux skribi *La Fantomo de la Operejo*.

Pro la ega membiografia karaktero de liaj romanoj temas fakte pri trilogio fikcia de la vivo de du Maurier. *Peter Ibbetson* okazas ĉefe je Passy, la loko de la junulaj jaroj kaj de la verkisto kaj de la samnoma literatura figuro. *Trilby* centren metas la studentan vivon ĉe Latina Kvartalo kaj *The Martian* temigas fokuse la pli malfruajn jarojn ekde la ekblingiĝo ĝis la morto en Londono de la romana figuro Barty Josselin. Ankaŭ du Maurier mortis en la angla ĉefurbo.

Estis lia filo Gerald du Maurier kaj lia nepino Daphne du Maurier. Krome li estis la avo de la infanoj de Sylvia Llewelyn Davies kiu donis inspiron por Peter Pan.

Romanoj
-------

* *Peter Ibbetson* (1891)
* *Trilby* (1894)
* *The Martian* (1897)

Filmoj
------

* 1931: Svengali – reĝisorado: Archie Mayo
* 1935: Peter Ibbetson – reĝisorado: Henry Hathaway
* 1954: Svengali – reĝisorado: Noel Langley

Referencoj
----------

1. ↑  Daphne du Maurier: *The Du Mauriers*, Heron Books, p. 136.

Eksteraj ligiloj
----------------

* George du Maurier en la Vikimedia Komunejo (Multrimedaj datumoj)
* Kategorio George du Maurier en la Vikimedia Komunejo (Multrimedaj datumoj)

* Informoj pri George du Maurier en katalogo de la Germana Nacia Biblioteko (germane)
* *Trilby* en germana traduko
* The Victorian Web: George Du Maurier, Illustrator and Novelist (1834-1896): An Overview
* desegnaĵoj de George du Maurier ĉe Internet Archive


|  |  |
| --- | --- |
| Bibliotekoj | * PeEnEo: 799342
* GND: 118672673
* LCCN: n50074501
* VIAF: 10144
* ISNI: 0000000108607454
* LIBRIS: 238872
* SUDOC: 026838656
* BNF: 11900718v
* ULAN: 500002590
* MBA: 0ffd1c44-311a-4cdc-be7c-c6179e76d684
* NLA: 36549542
* BIBSYS: 90681808
* RKD: 14449
* NKC: kup19970000023167
* BNE: XX900608
 |